|  |  |
| --- | --- |
| Prvi.jpg |  22. април 2013. **4/13**  |
|  |  |

|  |
| --- |
| **април 2013. године** |
| САОПШТЕЊЕ ЗА МЕДИЈЕ |

**Тромјесечни бруто домаћи производ реално мањи 0,6%**

**(IV тромјесечје 2012/IV тромјесечје 2011)**

Као и земље у окружењу, и Република Српска биљежи негативну стопу бруто домаћег производа у четвртом тромјесечју 2012. године у односу на исто тромјесечје 2011. године, и то 0,6%. Десезонирани подаци показују благи раст БДП у четвртом тромјесечју 2012. године од 0,3% у односу на претходно тромјесечје. Према првим процјенама, бруто домаћи производ за 2012. годину, добијен као сума четири тромјесечја, биљежи негативну стопу раста од 0,7% у односу на 2011. годину.

Посматрано по подручјима Класификације дјелатности у четвртом тромјесечју 2012. године, највећи реални раст бруто додате вриједности остварен је у подручјима *Финансијско посредовање* за 4,9%, *Здравствени и социјални рад* за3,9%*, Образовање* за 1,5%, *Активности у вези са некретнинама, изнајмљивање и пословне дјелатности* за 1,4%*,* а највећи пад у подручјима: *Пољопривреда, лов и шумарство* за 8,2% и *Вађење руда и камена* за 3,9%.

У земљама из окружења забиљежене су сљедеће стопе реалног раста бруто домаћег производа за четврто тромјесечје 2012. године у односу на исто тромјесечје 2011. године: Словенија (-3,0%), Хрватска
(-2,3%) и Србија (-2,0%).

Графикон 1. Тромјесечни бруто домаћи производ, стопе реалног раста, %

**Просјечна нето плата у марту 799 КМ**

Највиша просјечна нето плата у подручју *Финансијске дјелатности и дјелатности осигурања* 1 301 КМ, најнижа у подручју *Дјелатности пружања смјештаја, припреме и послуживања хране; хотелијерство и угоститељство* 508 КМ.

Просјечна мјесечна нето платазапослених у Републици Српској,исплаћена у марту 2013. године износи799 КМ, а просјечна мјесечна бруто плата 1 318 КМ.

Просјечна нето плата исплаћена у марту 2013. године у односу на фебруар 2013. године номинално је мања за 1,5%, а реално мања за 1,6%. У односу на просјечну нето плату у 2012. години, просјечна нето плата у марту 2013. године мања је номинално за 2,3%, а реално за 3,6%.

Највиша просјечна нето плата у марту 2013. године, посматрано по подручјима дјелатности, исплаћена је у подручју *Финансијске дјелатности и дјелатности осигурања* и износи 1 301 КМ, а најнижа у подручју *Дјелатности пружања смјештаја, припреме и послуживања хране; хотелијерство и угоститељство* 508 КМ.

У марту 2013. године, у односу на фебруар 2013. године, номинални раст нето плате забиљежен је у подручјима *Остале услужне дјелатности за 22,7%, Информације и комуникације за 0,8% и Пољопривреда, шумарство и риболов 0,1%,* док је номинално нижа плата у подручјима *Дјелатности пружања смјештаја, припреме и послуживања хране; хотелијерство и угоститељство 6,6%,* *Стручне, научне и техничке дјелатности 6,1%, Саобраћај и складиштење 3,1%, Производња и снабдијевање електричном енергијом, гасом, паром и климатизација 2,6%, Вађење руда и камена 2,4%, Јавна управа и одбрана, обавезно социјално осигурање 2,2%,* *Дјелатности здравствене заштите и социјалног рада 2,2%, Трговина на велико и на мало, поправка моторних возила и мотоцикала 2,1%, Прерађивачка индустрија 1,7%, Грађевинарство 1,5%.*



Графикон 2. Просјечнe нето платe запослених по мјесецима

**Мјесечна инфлација у марту 2013. године 0,1%.**

**Годишња инфлација (март 2013 / март 2012) 0,4%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у марту 2013. године у односу на фебруар 2013. године, више су у просјеку за 0,1%. Забиљежен је раст код 5 од укупно 12 одјељака. Раст цијена у марту забиљежен је у одјељцима *Рекреација и култура, Остала добра и услуге, Алкохолна пића и дуван,* *Храна и безалкохолна пића и Ресторани и хотели.*

Највеће повећање забиљежено је у одјељцима *Рекреација и култура и Остала добра и услуге,* 0,5% .

У одјељку *Рекреација и култура* раст цијена је настао усљед поскупљења мјесечне ТВ претплате за 2,0% и поскупљења улазница за биоскоп у Бијељини и Добоју.

У одјељку *Остала добра и услуге* забиљежен је раст цијена 0,5% усљед виших цијена производа за личну његу (дезодоранси, лакови за косу, фарбе за косу, тоалетни папир, хигијенски улошци, пелене, тоалетни сапун, шампон, пасте за зубе, креме) за 1,1%.

Одјељак *Храна и безалкохолна пића* биљежираст цијена 0,2%. Група *Храна* биљежираст 0,3% и то повећање цијена је забиљежено код воћа 1,9%, поврћа 1,8%, риже 1,8%, јагњетине 1,8%, тјестенине 1,7%, маслаца 1,5%, маслиновог уља 1,5%, бибера и мљевене паприке 1,2%, пилетине 1,1%, биљне масти 1,0%, кокошијих јаја 0,9%, млијечних производа 0,8% и кухињске соли 0,8%. На групу Храна утицало је и повећање цијена сосова (сенф, кечап, мајонеза) 0,6%, затим свјежег млијека 0,4%, јунетине 0,2%, као и џемова и мармелада 0,2%. У групи *Безалкохолних пића* цијене су у просјеку ниже за 0,3% због ниже цијене воћних сирупа за 1,5%, газираних безалкохолних пића за 0,3%, минералне воде и кафе за 0,2%.

У одјељку *Алкохолна пића и дуван* забиљежен је раст цијена 0,3% усљед повећања цијена пива за 0,5% и поскупљења Марлборо цигарета.

У одјељку *Ресторани и хотели* забиљежен је раст цијена 0,1% због повећања цијена пића и напитака у кафићима и баровима 0,2%.

У одјељцима *Здравство,* *Комуникације и Образовање* цијене су у просјеку остале исте.

Пад цијена од 0,1% који је забиљежен у одјељку *Намјештај и покућство* настао је због нижих цијена производа за чишћење и одржавање куће за 0,4%.

И у одјељку *Превоз* је забиљежен пад цијена0,1%, иако је код БМБ 95 октана забиљежен раст цијена од 0,1%. Kод еуро дизела је забиљежен пад цијена 0,8%, као и код БМБ 98 октана пад цијена 0,2% што је утицало на укупан пад цијена у подгрупи *Горива и мазива* за0,4%.

Одјељак *Становање* биљежи пад цијена 0,4% и то због ниже цијене огрeвног дрвета 1,6% и лож уља 0,9%.

Цијене производа и услуга, којe се користе за личну потрошњу у Републици Српској, у марту 2013. године у односу на исти мјесец 2012. године, више су у просјеку за 0,4%.

Посматрано по одјељцима намјене потрошње, у марту 2013. године у односу на март 2012. године, највиши раст забиљежен је код одјељка *Алкохолна пића и дуван* за 6,1.

**Цијене произвођача индустријских производа на домаћем тржишту (III 2013/II 2013) у просјеку ниже 0,1%**

Цијенe произвођачa индустријских производа на домаћем тржишту у марту 2013. године у односу на фебруар 2013. године у просјеку су ниже за 0,1%, у односу на март 2012. године више су за 1,2%, док су у односу на децембар 2012. године у просјеку ниже за 0,1%.

Посматрано по намјени потрошње, у марту 2013. године у односу на фебруар 2013. године, цијене трајних производа за широку потрошњу у просјеку су ниже за 0,6%, цијене интермедијарних производа за 0,3%, цијене енергије за 0,1%, док су цијене капиталних прозвода као и цијене нетрајних производа за широку потрошњу у просјеку остале на истом нивоу.

Цијене интермедијарних производа, посматрано по намјени потрошње, у марту 2013. године у односу на март 2012. године, у просјеку су више за 3,0%, цијене енергије за 0,4%, цијене нетрајних производа за широку потрошњу за 0,2%, цијене трајних производа за широку потрошњу у просјеку су ниже за 0,9% док су цијене капиталних прозвода у просјеку остале на истом нивоу.

Посматрано по подручјима индустријске производње (PRODCOM), цијене подручја (Б) вађење руда и камена у марту 2013. године у односу на фебруар 2013. године у просјеку су ниже за 0,7%, цијене подручја (Ц) прерађивачка индустрија за 0,1%, док су цијене подручја (Д) производња и снабдијевање електричном енергијом, гасом паром и климатизација, у просјеку остале на истом нивоу.

У марту 2013. године, у односу на март 2012. године, цијене подручја *Прерађивачка индустрија* више су за 1,9%, цијене подручjа *Вађење руда и камена* за 0,3%, док суцијене подручјапроизводња и снабдијевање електричном енергијом, гасом паром и климатизација у просјеку остале на истом нивоу.

**Покривеност увоза извозом (у периоду I-III 2013) 54,7%**

Извоз (I-III 2013/I-III 2012) повећан 5,0%

У марту 2013. године, остварен је извоз у вриједности 210 милиона КМ и увоз у вриједности од 393 милиона КМ.

У оквиру укупно остварене робне размјене Републике Српске са иностранством у марту ове године, проценат покривености увоза извозом износио је 53,4%.

У периоду јануар - март 2013. године остварен је извоз у вриједности од 561 милиона КМ, што је за 5,0% више у односу на исти период претходне године. Увоз је, у истом периоду, износио 1 025 милиона КМ, што је за 1,8% више у односу на исти период претходне године.

Проценат покривености увоза извозом за прва три мјесеца текуће године износио је 54,7%, док је спољнотрговински робни дефицит износио 465 милиона КМ.

У погледу географске дистрибуције робне размјене Републикe Српскe са иностранством, у периоду јануар - март 2013. године, највише се извозило у Италију и то у вриједности од 89 милиона КМ, односно 15,9%, те у Србију 77 милиона КМ, односно 13,8% од укупног оствареног извоза.

У истом периоду, највише се увозило из Русије и то у вриједности од 323 милиона КМ, односно 31,5% и из Србије, у вриједности од 149 милиона КМ, односно 14,5% од укупно оствареног увоза.

Посматрано по групама производа, у периоду јануар – март 2013. године, највеће учешће у извозу остварује електрична енергија са укупном вриједношћу од 53 милиона КМ, што износи 9,4% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 318 милиона КМ, што износи 31,0% од укупног увоза.

хиљ. КМ

2013

2012

Графикон 3. Извоз и увоз по мјесецима

**У предшколским установама у 2012/2013. већи број дјеце за 9,5%**

У 95 предшколских установа у Републици Српској у 2012/2013. борави 7 369 дјеце што представља повећање за 9,5% у односу на 2011/2012. годину. У јасличкој групи је 1 205 дјеце, а 57,5% дјеце су узраста од 2-3 године. У предшколском образовању запослено је 1 110 особа, од чега 92,0% чине жене, а 48,5% су васпитачи. И ове године проблем представља недостатак предшколских установа у општинама, па тако на мјесто и ове године чека 1 981 дијете.

Графикон 4. Дјеца према узрасту у предшколским установама 2012/2013. године

**У основним школама у 2012/2013. мање 2 351 ученик**

У 727 основних школа на почетку школске 2012/2013. у наставни процес укључено је 99 025 ученика, што је у односу на почетак 2011/2012. године мање за 2 351 ученикa или 2,3%. У основне школе укључено је 1 095 ученика са посебним потребама, од чега њих 56,7% похађају више разреде (VI-IX). У настави је ангажовано 8 470 наставника и њихов број се није битније мијењао. У 2012/2013. све школе у Републици Српској захваљујући пројекту „Доситеј“ опремаju се рачунарима и осталом комуникационом опремом.

**Број средњошколаца мањи за 2,2% у 2012/2013.**

На почетку школске 2012/2013. године, у 94 средње школе у Републици Српској уписано је 49 367 ученика, што је у односу на почетак претходне 2011/2012. године мање за 1 085 ученика или 2,2%. Од 435 ученика који понављају разред, 161 ученик или 37,0% похађа стручне техничке школе. Највећи број ученика уписан је у гимназије, и то 23,3%, потом у струку економија, право и трговина 19,3%, затим слиједе струке машинство и обрада метала са 10,3% и електротехника са 10,2%. У средњим школама ради 4 013 наставника од чега 70,0% са пуним радним временом, а 61,7% наставника су жене.

**На први циклус студија у 2012/2013. уписано 43 866 студената**

У школској 2012/2013. на први циклус студија високог образовања у зимски семестар уписано је 43 866 студената. Од укупног броја уписаних студената на јавне високошколске установе уписано је 68,8%, приватне високошколске установе 30,2% и теолошке факултете 1,0% студената. Укупан број уписаних студената у школској 2012/2013. години, у односу на претходну годину, мањи је за 5,8%. Према програму образовања који је прилагођен принципима Болоњске декларације, у школској 2012/2013. години, студира 91,1% студената, док остали студирају према „старом“ програму образовања.

**У 2012. години дипломираo 7 481 студент**

У 2012. години дипломираo је 7 481 студент, што је за 4,8% мање у односу на претходну годину. Од укупног броја дипломираних студента на високим школама дипломирало је 20,8%, на универзитетима 78,6%, а 0,6% студената дипломирало је на теолошким факултетима. Половина дипломираних студената стекла је звање из образовне области Друштвене науке, пословање и право (52,1%), док је најмање студената стекло звање у области Услуга (2,4%).

У школској 2012/2013. години на високошколским установама запослена су 2 802 наставника и сарадника. Изражено еквивалентом пуне запослености укупан број наставника и сарадника је 2 190,6. Са пуним радним временом запослено је 63,8% наставника и сарадника, a са непуним радним временом њих 36,2%.

**Укупно 2 175 студената уписано на магистарске и специјалистичке студије у 2012/2013.**

У школској 2012/2013. години, на високошколским установама у Републици Српској, на постдипломскe магистарскe студијe уписано је 2 009 студената, а на специјалистичкe студијe 166 студената.

Према полној структури, на магистарскe студијe уписано је 50,3% жена, а на специјалистичкe студијe 66,9% жена.

**Уписанo 50 докторанта на докторске студије у 2012/2013.**

У школској 2012/2013. години, на високошколским установама у Републици Српској евидентирано је укупно 50 доктораната. Од укупног броја, 43 докторанта су пријавили докторат, а 7 је уписало докторске студије.

Према полној структури доктораната, 60,0% су мушкарци, а 40,0% су жене.

На јавним високошколским установама пријављено је 88,4% доктората, а на приватним високошколским установама пријављено је 11,6% доктората.

**У 2012. години укупно 282 магистара наука и специјалиста**

На високошколским установама у Републици Српској, у 2012. години, 206 кандидатa је стекло научни степен магистра наука, а 76 кандидата је стекло стручни степен специјалисте.

Према полној структури магистара, 56,3% су мушкaрци, а 43,7% су жене. Ако посматрамо полну структуру специјалиста, 23,7% су мушкарци, а 76,3% су жене.

Највећи број магистарских и специјалистичких радова је из области друштвених наука (38,7%), а најмањи из области пољопривредних наука (0,4%).

**У 2012. години 67 доктора наука**

Научни степен доктора наука на високошколским установама у Републици Српској, у 2012. години, стекло је 67 кандидата.

Према полној структури, 70,1% доктора наука су мушкарци, а 29,9% су жене.

Највећи број докторских дисертација је из области друштвених наука (40,3%), а најмањи из области природних наука (1,5%).

**Увезено 1 170 148 t сирове нафте и осталих улазних сировина у 2011.**

Према прикупљеним подацима, који су први пут публиковани у овом мјесецу, у Републику Српску је у 2011. години увезено 1 170 148 t сирове нафте и осталих улазних сировина чијом прерадом је произведено 1 148 845 t деривата нафте.

Укупан извоз и продаја деривата нафте у Федерацију БиХ у поменутом периоду је 741 051 t, док количина деривата нафте расположива за финалну потрошњу у Републици Српској износи 424 076 t. Највећи потрошачи деривата нафте су подручје саобраћаја са 249 675 t, индустрија са 73 310 t, док се 38 931 t троши за производњу електричне и топлотне енергије.

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика националних рачуна** Драгана Куновацdragana.kunovac@rzs.rs.ba**Статистика рада** Владимир Копривицаvladimir.koprivica@rzs.rs.ba |
| **Статистика цијена** Биљана ТешићBiljana.tesic@rzs.rs.baЈасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Статистика образовања**Нена Чекоnena.ceko@rzs.rs.baДолорес Пеулићdolores.peulic@rzs.rs.baДеан Арежинаdean.arezina@rzs.rs.ba |
| **Статистика енергетике**Рада Липовчићrada.lipovcic@rzs.rs.ba |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило Одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |